Document ID: 32005R0833

A BIZOTTSÁG 833/2005/EK RENDELETE
(2005. május 31.)
a takarmányokban lévő adalékanyagok végleges engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
mivel:
(1)
Az 1831/2003/EK rendelet rendelkezik a takarmány-adalékanyagok felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően az 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerint leadott megjegyzéseket az 1831/2003/EK rendelet alkalmazásának időpontja előtt továbbították a Bizottságnak. Ezért az ilyen kérelmeket továbbra is a 70/524/EGK irányelv 4. cikkével összhangban kell kezelni.
(5)
A Trichoderma longibrachiatum (ATCC 2106) által termelt endo-1,3(4)-béta-glükanáz, a Trichoderma longibrachiatum (IMI SD 135) által termelt endo-1,4-béta-xilanáz és a Bacillus amyloliquefaciens (DSM 9553) által termelt alfa-amiláz enzimkészítmény használatát ideiglenesen első alkalommal a Bizottság 2960/1999/EK rendelete (3) engedélyezte elválasztott malacok esetében való alkalmazásra. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(6)
A Trichoderma longibrachiatum (ATCC 2106) által termelt endo-1,3(4)-béta-glükanáz, a Trichoderma longibrachiatum (IMI SD 135) által termelt endo-1,4-béta-xilanáz, a Bacillus amyloliquefaciens (DSM 9553) által termelt alfa-amiláz és az Aspergillus aculeatus (CBS 589.94) által termelt poligalaktronáz enzimkészítmény használatát ideiglenesen első alkalommal a Bizottság 2960/1999/EK rendelete engedélyezte elválasztott malacok esetében való alkalmazásra. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(7)
A Trichoderma longibrachiatum (ATCC 2105) által termelt endo-1,4-béta-xilanáz és a Bacillus subtilis (ATCC 2107) által termelt szubtilizin enzimkészítmény felhasználását első alkalommal, ideiglenesen az 1636/1999/EK bizottsági rendelet (4) engedélyezte az elválasztott malacok esetében. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(8)
A Trichoderma longibrachiatum (ATCC 2106) által termelt endo-1,3(4)-béta-glükanáz és a Trichoderma longibrachiatum (ATCC 2105) által termelt endo-1,4-béta-xilanáz enzimkészítmény felhasználását első alkalommal, ideiglenesen az 1636/1999/EK bizottsági rendelet engedélyezte az elválasztott malacok esetében. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(9)
A Trichoderma longibrachiatum (ATCC 2105) által termelt endo-1,4-béta-xilanáz enzimkészítmény felhasználását első alkalommal, ideiglenesen az 1411/1999/EK bizottsági rendelet (5) engedélyezte a hízócsirkék esetében. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(10)
A Trichoderma longibrachiatum (ATCC 2105) által termelt endo-1,4-béta-xilanáz és a Trichoderma longibrachiatum (ATCC 2106) által termelt endo-1,3(4)-béta-glükanáz enzimkészítmény felhasználását első alkalommal, ideiglenesen a 418/98/EK bizottsági rendelet (6) engedélyezte a hízócsirkék esetében. Új adatokat nyújtottak be az enzimkészítményre vonatkozó, határozatlan idejű engedélykérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesültek. Ennek megfelelően a IV. mellékletben felsorolt enzimkészítmény felhasználását határozatlan időre engedélyezni kell.
(11)
A kérelmek vizsgálata azt mutatja, hogy a dolgozók a mellékletekben rögzített adalékanyagoknak való kitettséggel szembeni védelme érdekében bizonyos eljárások bevezetése szükséges. Ilyen védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (7) alkalmazása biztosít.
(12)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
Az „enzimek” csoportjába tartozó, a mellékletben felsorolt készítmények takarmány-adalékanyagként való felhasználását határozatlan időre engedélyezik a mellékletben megállapított feltételek alapján.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 31-én.

Labels: 17
16
6